Я добра разумею, што да паўнавартасных вайсковых капеланаў беларуская армія яшчэ не гатовая. Але даць магчымасць салдатам-католікам сустрэцца са святаром кожную нядзелю ў ваеннай частцы – гэта сёння надзвычай важна. Напэўна, тут можна знайсці выйсце, даўшы магчымасць салдатам свабодна наведваць найбліжэйшы да часткі касцёл кожную нядзелю. Існуе ж неяк армія Ізраіля, дзе салдаты наогул жывуць па хатах і ходзяць у войска, як на працу. Хаця мне асабіста больш падабаецца варыянт, калі душпастыр сам паедзе ў вайсковую частку і сустрэнецца там з католікамі.